***Veliki Stan*** (engl. ), takođe pod domaćim prevodom: ***Zatvorska posla***, američka je zatvorska filmska komedija režisera i producenta Roba Schneidera, koji je takođe bio i glavna naslovna uloga. Ostale glavne uloge su Jennifer Morrison, Scott Wilson i David Carradine. U filmu je glumio i Henry Gibson, svoju posljednju ulogu. Iako je na nekim tržištima izašao tokom jeseni 2008, na DVD-u je bio dostupan u Sjedinjenim Državama tek od 24. marta 2009. godine. Debitovao je na 17. poziciji čartova iznajmljivanja DVD-ova za period 23–30. mart 2009. godine. U radijskom programu *Loveline*, Schneider je izjavio da je ovo film „protiv silovanja muškaraca" – odnoseći se na silovanja u zatvoru.

Radnja
------

Prevarant koji vara na nekretninama Stan Minton (Rob Schneider) paniči kada sazna da ide u zatvor zbog prevare. Stanov strah od silovanja u zatvoru dovodi ga do toga da angažuje misterioznog gurua poznatog kao Učitelj (David Carradine), koji će mu pomoći da se transformiše u kreativnog stručnjaka borilačkih vještina. Za vrijeme zatočeništva, Stan koristi novostečene vještine da zastraši zatvorenike i spriječi ih da se međusobno sukobljavaju.

Stječe poštovanje zatvorenika i vremenom postaje njihov vođa (Veliki Stan), donoseći mir i harmoniju u zatvorsko dvorište. Međutim, korumpirani upravnik ima plan da zaradi pretvaranjem zatvora u ratnu zonu, prisiljavanjem na njegovo zatvaranje i prodajom imovine kao vrijedne nekretnine. Stan mu pomaže s aspektima podobnosti nekretnina u zamjenu za rani uslovni otpust, s tim da njegovi mirovni napori ugrožavaju upravnikov plan za nerede (zbog toga ga upravnik ucjenjuje da povrati nasilje).

U posljednjem momentu osvješćenja Veliki Stan namjerno upropasti saslušanje za uslovno otpuštanje kako bi spriječio smrt svojih drugova; otkriva da je njegova prvobitna poruka mira zaživjela i da zatvorenici plešu umjesto da se bore. Upravnik naređuje stražarima da otvore vatru na zatvorenike koji plešu i kad oni odbiju, otme pušku od jednog i nasumično počne da puca. Pokuša ustrijeliti Velikog Stana, ali zaustavljaju ga Stanova žena i Učitelj, koji su se pridružili Stanu. Tri godine kasnije Stan napušta zatvor, kojim sada upravlja jedan od simpatičnijih čuvara jer je stari upravnik sada zatvorenik; Stan se napolju sastaje sa svojom ženom, njihovom mladom ćerkom i Učiteljem.

Uloge
-----

| Glumac | Uloga |
| --- | --- |
| Rob Schneider | „Veliki" Stan Minton |
| David Carradine | Učitelj |
| Jennifer Morrison | Mindy Minton |
| M. Emmet Walsh | Lew Popper |
| Scott Wilson | upravnik Gasque |
| Richard Kind | Mal |
| Sally Kirkland | madam Foreman |
| Henry Gibson | Shorts |
| Marcia Wallace | Alma |
| Diego Corrales | Julio |
| Randy Couture | Carnahan |
| Don Frye | član Nacije |
| Marcelo Ortega | Veliki Haa |
| Brandon Molale | Piken |
| Lil Rob | zatvorenik |
| Brandon T. Jackson | Deshawn |
| Olivia Munn | Maria |
| Richard Riehle | sudija |
| Kevin Gage | Bullard |
| Jackson Rathbone | Robbie „Hipi" |
| Dan Inosanto | šef zatvora |
| Bob Sapp | Veliki Raymond |
| Tsuyoshi Abe | Dang |
| Buddy Lewis | Cleon |
| Megan Cavanagh | odbor za uslovni otpust |
| Dan Haggerty | bivši osuđenik |

Komičar Adam Sandler pojavio se u nepripisanoj glasovnoj ulozi.
Glumac Marcelo Ortega igra zatvorenika koji se zove Veliki Haa.
Wes Takahashi, bivši animator i supervizor vizuelnih efekata za Industrial Light & Magic, ima kameo ulogu kao barmen.

Kritički prijem
---------------

Na sajtu Rotten Tomatoes film ima rejting odobravanja od 11% na osnovu recenzija devet kritičara (jedan pozitivan/*Fresh*, osam negativnih/*Rotten*), uz prosječnu ocjenu 3,00/10.

Izvori
------

1. ↑  Box Office Mojo
2. ↑  *Big Stan* na IMDb-u ()
3. ↑  „Subject: Wes Ford Takahashi". Animators' Hall of Fame. Arhivirano iz originala na datum 2016-08-12. Pristupljeno 26. 6. 2016.
4. ↑  „BIG STAN". Rotten Tomatoes. Pristupljeno 2021-07-09.

Vanjske veze
------------

* *Big Stan* na IMDb-u ()
* *Big Stan* na Rotten Tomatoes-u ()

| * p
* r
* u
Rob Schneider |
| --- |
| Režiser | 
* *Big Stan* (2007)
* *The Chosen One* (2010)
* *Max Amini: Authentically Absurd* (2015)
* *Real Rob* (2015–2017)

 |
| Scenarist | 
* *Deuce Bigalow: Male Gigolo* (1999)
* *The Animal* (2001)
* *The Hot Chick* (2002)
* *The Chosen One* (2010)
* *Real Rob* (2015–2017)

 |